open-index/open-wikipedia-markdown huggingface dataset:
Friidrettens venner

**Friidrettens venner** er en sammenslåing av en tidligere forening under samme navn og aktivitetsdelen av Stiftelsen Norsk Friidrett. 

## Historikk
Stiftelsen Norsk Friidrett har siden 1973 bidratt til friidrettsaktiviteter i Norge med ca 40 millioner kroner. Siden 2000 har stiftelsen utnevnt "Årets Navn i norsk friidrett" og siden 2006 Friidrettens utviklingspris. Stiftelsen var også initiativtager til, og medarrangør for, Grethe Waitz-løpet. "Gamle" Friidrettens Venner har i mange år bidratt med priser og stipender til jr.- og ungdomsmesterskapene og til ledere og trenere. Etter sammenslåingen består Friidrettens Venner av tidligere friidrettstutøvere, ledere, representanter fra norsk næringsliv og enkeltpersoner med interesse for friidrett.

Ved siden av prisen "Årets navn" deler foreningen ut en rekke andre utmerkelser, deriblant Friidrettens trenerpis og friidrettens utviklingspris.  

## Formål
Friidrettens Venner skal:
* Arbeide for videreutvikling av norsk friidrett.
* Være en aktiv medspiller for Norges Friidrettsforbund.
* Delta aktivt i opplysningsvirksomhet og PR-aktiviteter til fremme for friidretten.
* Skape gode tilbud for Friidrettens Venners medlemmer.

## Årets Navn i norsk friidrett

## Eksterne lenker
* Hjemmeside for Friidrettens venner
Fuzz (filmfond)

**Fuzz AS** er et regionalt filmfond, opprettet i 2006 og heleid av Bergen kommune, som finansierer driften av selskapet sammen med fylkeskommunene på Vestlandet; Hordaland, Sogn og Fjordane og Møre og Romsdal. Fuzz AS toppfinansierer kinofilmer (spillefilmer og kinodokumentarer), tv-serier og videospill med både privat og offentlig kapital.

Styreleder i Fuzz AS er Tom Remlov (også teatersjef på Riksteatret). Styrets nestleder er Tonje Trandum Woll (Head of Procurement Drilling & Completion i Statoil, og i styret representant for Fondet av 1949 for Bergens handelsstand). Øvrige styremedlemmer er Åsmund Bjørndal Heen (leder Treasury og Kapitalforvaltning i Sparebanken Vest), Elisabeth Halvorsen (direktør på Bergen Kino), og Thorstein Leif Selvik (finansrådgiver og partner i Artesia Capital DA). 

Fuzz AS´ administrasjon består av daglig leder Lars Leegaard Marøy og økonomi- og administrasjonssjef Olav Mellgren. Fondets formål er å generere aktivitet i film og videospillbransjen på Vestlandet, samt avkastning til fondets investorer. Administrasjonen innstiller, og styret beslutter saker som omhandler investering av fondets kapital, hvor fondets regelverk legges til grunn.

## Referanser


## Eksterne lenker
* Fuzz AS´ hjemmeside 
* Fondets Investeringer og Co-produksjoner
Slaget ved Lissa (1866)

**Slaget ved Lissa** ble utkjempet 20. juli 1866 mellom kongedømmet Italia og keiserdømmet Østerrike som en del av den tredje italienske frigjøringskrig. Slaget var det første slaget som involverte pansrede fartøyer, og det siste som brukte vedder som taktikk. Flåtene bestå av både seilfartøyer og dampdrevne fartøyer.

Krigen ble utkjempet i skyggen av den østerriksk-prøyssiske krig, og de italienske styrkene hadde som mål å erobre Venezia fra Østerrike. Til tross for italiensk overlegenhet med hensyn til antall fartøyer, vant Østerrike en overraskende seier. Dette førte til at den italienske regjeringen måtte gå med på en våpenhvile og trekke seg ut av nylige erobrede områder i Trentino.

## Referanser


## Eksterne lenker
* 
*   The Battle of Vis
*  Den italienske marinens offisielle side om Affondatore
*  Den italienske marinens offisielle side om slaget ved Lissa
Kristine Magnesen

**Kristine Magnesen** (født 1977) er en norsk komiker og programleder i NRK. Hun har stort sett jobbet med barneprogrammer.

Magnesen begynte i NRK som reporter i *[[Lørdagsbarnetimen]]* på NRK P1. Senere tok hun over som programleder etter Vera Micaelsen. Hun var med å starte NRK Radio Super i 2007 og ledet programmet *Superklubben* i 2 år. Fra 2010 har hun jobbet som programleder i NRK Super. Hun startet i *[[Superkviss]]*, ledet underholdningsprogrammet ''Fin fredag'', og bidratt i redaksjonen i *[[Supernytt]]*.

## Referanser
Hans Moen

**Hans Andreas Moen** (født 6. desember 1884 i Lebesby, død 13. januar 1955 i Oslo) var en norsk jernbinder, fagforeningsmann og politiker, hjemmehørende i Arbeiderpartiet og Norges Kommunistiske Parti.

## Liv og virke
Moen var anleggsarbeider, og fagorganisert fra 1909. I årene 1916 til 1925 satt han i hovedstyret i Norsk Arbeidsmandsforbund. Fra 1925 til 1929 var han sekretær i Søndre Vestfold faglige samorganisasjon, og satt i AFLs representantskap fra 1925 til 1930.

Han var engasjert i det antimilitaristiske arbeidet, og ble i 1918 dømt til 70 dagers fengsel for antimilitær virksomhet.

Moen sluttet seg til AP i 1909. Fra partisprengningen i 1923 var han medlem av NKP. Både i 1927 og 1933 sto han på partiets stortingsvalgliste i Vestfold. I 1930 ble han sekretær for NKP i Oslo og Akershus. Fra 1930 til 1931 var han også formann i den revolusjonære fagopposisjonen. I årene 1931–1933 studerte han ved den såkalte Lenin-skolen i Moskva.

Moen var medlem av Sør-Varanger herredsstyre og formannskap i tre perioder.

Under andre verdenskrigen ble Moen arrestert av de tyske okkupantene. Han ble tatt 13. mars 1942, og ble sendt fra Kirkenes til Sydspissen, deretter til Trondheim før han ble plassert på Grini 29. april. I desember 1943 ble han overført til Sachsenhausen, der han satt som «fange nr. 73791» til krigen endte.

Etter krigen ble han formann i skolestyret i Røyken kommune.

## Referanser
Frisch (etternavn)

**Frisch** kan vise til:
* Frisch

* Anton ''Ritter'' von Frisch
** Karl ''Ritter'' von Frisch
* Jeffrey Frisch
* Max Frisch
* Otto (Robert) Frisch
* Per Frisch
* Ragnar (Anton Killi) Frisch

## Se også
* Frisk
* Frisch–Peierls memorandum
Jádson

**Jádson Rodrigues da Silva** (født 5. oktober 1983) er en brasiliansk fotballspiller som spiller for Clube Atlético Paranaense. 

Han har tidligere spilt for den brasilianske klubben Clube Atlético Paranaense og den ukrainske klubben Sjakhtar Donetsk.

## Meritter
**Shakhtar Donetsk**
* Ukrainian Premier League (6): 2004-05, 2005-06, 2007-08, 2009-10, 2010-11, 2011-2012
* Ukrainske cupen  (3): 2007-08, 2010-11, 2011-12
* Ukrainske supercupen (3): 2005, 2008, 2010
* UEFA-cupen (1): 2008-09

**São Paulo**
* Copa Sudamericana (1): 2012

**Brasil**
* FIFA Confederations Cup (1): 2013

## Referanser


## Eksterne lenker
* 
*  Jádsons profil på Shakhtar Donetsk sin nettside
*  Thinkball.com - profil
Slaget ved Custoza (1866)

**Slaget ved Custoza** ble utkjempet 24. juni 1866 mellom kongedømmet Italia og keiserdømmet Østerrike som en del av den tredje italienske frigjøringskrig.

Krigen ble utkjempet i skyggen av den østerriksk-prøyssiske krig og slaget kom på kamphandlingenes andre dag. De italienske styrkene under La Marmora hadde rykket inn i de østerrikske områdene i Italia og inntok Mantova og Peschiera del Garda, men ble slått den følgende dagen i dette slaget. De italienske styrkene var uorganiserte, demoraliserte og svakt ledet. Under slaget ble de gjentatte italienske angrepene slått tilbake og brutt av kraftige støte fra det østerrikske kavaleriet.

Cialdini iverksatte imidlertid ikke større offensive operasjoner i innledningen av krigen, og mislyktes i sitt forsøk på å beleire den østerrikske befestningen i Borgoforte, sør for Po, men måtte trekke seg tilbake etter dette nederlaget.

Etter det italienske nederlaget fryktet de en østerriksk motoffensiv. Østerrike forsøkte å utnytte situasjonen ved å angripe Valtellina og Val Camonica, men takket være presset fra de prøyssiske styrkene mot Østerrike på de andre frontavsnittene, var det vanskelig for Østerrike å utnytte situasjonen, særlig etter det østerrikske nederlaget i slaget ved Königgrätz 3. juli. Dette førte til at østerrikerne måtte flytte en av sine tre hærer i Italia tilbake til Wien, og konsentrere sitt forsvar til Trentino og Isonzo.

Maleriet «Il Quadrato di Villafranca» av Giovanni Fattori viser en scene fra slaget ved Custoza.

## Referanser


## Eksterne lenker
* 
* Geoffrey Wawro: *The Austro-Prussian War. Austria's war with Prussia and Italy in 1866* (New York 2007)
Bernard Anício Caldeira Duarte

**Bernard Anício Caldeira Duarte** (født 8. september 1992) er en brasiliansk fotballspiller som spiller for den emiratarabiske klubben Sharjah FC. Han spiller også for det brasilianske landslaget. 

Han har tidligere spilt for den ukrainske klubben Sjakhtar Donetsk og de brasilianske klubbene Atlético Mineiro og Democrata, sistnevnte på lån. 

Bernard ble tatt ut til Brasils tropp til VM i fotball 2014 på hjemmebane i Brasil. Han ble skadet før Champions League-kampen mot Bayern München (fotskade).

## Meritter
**Brasil**
* FIFA Confederations Cup: 2013

## Referanser


## Eksterne lenker
* 
* Biografi  på The Elastico
* Galo digital
* Zerozero
Société de gestion des fonds de garantie d’outre-mer

**Société de gestion des fonds de garantie d'outre-mer** (SOGEFOM) er et fransk garantiinstitutt for lån til småbedrifter i Fransk Polynesia, Ny-Caledonia og Wallis- og Futunaøyene. SOGEFOM eies og drives av Agence française de développement. Ved å gi delvis garanti for banklån er tanken at SOGEFOM skal gjøre det lettere for småbedrifter å få tilgang til kreditt. Bedrifter med færre enn 50 ansatte og med en omsetning på under 4,19 millioner euro kan søke om garanti. SOGEFOM forvaltet i 2011 en kapital på  millioner euro.

## Referanser
Taputapuatea

**Taputapuatea** er en kommune øst på øya Raiatea i Fransk Polynesia. Folketellingen i 2017 viste et innbyggertall på .
Den har sitt navn etter maraen Taputapuatea, et polynesisk kultsted. Det ble i 2017 erklært som del av verdensarven.

## Referanser
Väderöarna

**Väderöarna** er en tidligere bebodd skjærgård som består av et hundretalls holmer og skjær i Skagerrak.  Hele øygruppen ligger i Tanum kommune og ligger ca 13&nbsp;km vest for Fjällbacka. Øygruppen er avskåret fra fastlandet av Väderöfjorden.

På en av de sydligste øyene, Väderöbod, finnes et fyr som tidligere var bemannet.

På Storön i den nordre øygruppen fantes det tidigere loser, lotsutkikken finnes der fortsatt. I en av de gamle losbostedene finnes idag et vertshus som har åpent året rundt.

På Hamnerö (link under), i sydøst, finnes to overnattingsboder, som tidligere ble benyttet under hummerfisket. Nå er stuene åpne for allmenheten.

På Väderöarna har lundefuglen tidligere hekket.

Øyene som hører til de nordre Väderöarna og den gamle losstasjonen eies og forvaltes idag av Statens fastighetsverk, de søndre øyene er privateide av slektninger til de fiskerne som i sin tid bygde de to overnattingsstuene på Hamnerö.

## Værstasjon
Den meteorologiske stasjon, som tidigare fantes på Väderöbod, er idag en automatisert værstasjon som er plassert ved siden av lotsutkikken på Storön. Stasjonen inngår i SMHI:s nett av værstasjoner for kystobservasjoner. Vindobservasjoner fra denne stasjon nevnes i den svenske værvarslingen. 

Den høyeste bølgen målt langs svenskekysten (13,0 m) ble registrert av målebøyen sydvest for Väderöarna den 14. januar 2007.

## Referanser
**Väderöarna*, Karl-Allan Nordblom, Bohusläns museums förlag senaste upplaga 2010.
**Lotsbåten Ilse från Väderöarna*, K-A Nordblom och B Quirin, Quirin förlag 2008.
*


## Eksterne lenker
* Väderöarna
* Hamnerö
* Väderöarna – historisk arkeologi vid en uthamn. Forskningsundersökning, Bohusläns museum 2011
Lund Hagem Arkitekter

**Lund Hagem Arkitekter AS** er et norsk arkitektkontor som ble stiftet i 1990 av arkitektene Svein Lund og Einar Hagem. Kontoret er en fortsettelse av Lunds kontor Lund Arkitekter fra 1984. I tillegg til Lund og Hagem er Mette Røsbekk, Per Suul og Kristine Strøm-Gundersen partnere.

## Litteratur
* Lund Hagem Architects: Built by the Sea. Essays by Erling Dokk Holm, edited by Julie Cirelli, Arvinius + Orfeus Publishing, 2015. ISBN 9789187543364

## Eksterne lenker
* Lund Hagem internettsider
* Store norske leksikon
* Svein Lund P2-portrettet 11.10.2015 Ved Lisbeth David-Andersen
* NYTT ROM NEW SCANDINAVIAN ROOMS 
* Aftenposten kultur, I pakt med nature
* Aftenposten kultur, Dette er Norges tøffeste betonghytte
* Aftenposten kultur, Slik blir Oslos nye storbibliotek
* Aftenposten kultur, Her er Bjørvika-vinnerne
* DN Dagens Næringsliv, Føling for fjæra
* DN Dagens Næringsliv, Hvor ble det av nytenkningen?
* Statens byggeskikkpris 2015
* arkitektnytt.no, Lund Hagem og Atelier Oslo vant Deichmanske - Herreros vant Munch 
* Arkitektbedriftene i Norge
* Arkitektbedriftene i Norge, Einar Hagem i Lund Hagem arkitekter 
* Vimeo, Lund Hagem Arkitekter - Tjuvholmen Promo
* Vimeo THE NEW DEICHMAN MAIN LIBRARY BY LUNDHAGEM ARCHITECTS AND ATELIER OSLO
* Byggutengrenser Betongtavlen 2013
Randy Crawford

**Veronica «Randy» Crawford** (født 18. februar 1952 i Macon i Georgia i USA) er en amerikansk jazz-, soul- og R&B-sangerinne, som er kjent for 1980-talls-hittene «One Day I'll Fly Away» og «Almaz», som begge er ballader, men hun har også sunget en lang rekke mere «*up-beat*» sanger.

Hun brukte den norske gruppen Lava som backingband under en Skandinavia-turné i 1980-årene.

## Liv og virke
### Bakgrunn
Randy Crawford ble født som Veronica Crawford i Macon i Georgia, og ble oppdaget som talent da hun sang i kirkekoret. Allerede som undom ble hun tatt med av sin far på turneer i USA og til Europa.

### Karriere
Hennes karriere begynte med en rekke klubbengasjementer omkring 1970. Da hun snart kom til å synge med kjente navn som George Benson og Cannonball Adderley i New York City, ble det fart i karrieren. Opp gjennom 1970-årene ble det derutover til opptredener med musikere som Al Jarreau, Johnny Bristol og Quincy Jones, som befant seg innenfor jazzen eller i grenselandet mellom jazz og R&B. Hun fikk utgitt sitt første album, *Everything Must Change*, i 1976, men det ble samarbeidet med jazzgruppen The Crusaders som gav henne et gjennombrudd. Hun medvirket på deres album *Street Life*, og det funkpregede tittelnummeret med Crawford i den vokale forgrunnen ble en stor hit i en rekke land.

Det ble begynnelsen på hennes glansperiode, og det etterfølgende album *Now We May Begin* inkluderte «One Day I'll Fly Away», som nådde helt til topps flere steder i Europa. Etterfølgende album som *Secret Combination*, *Wind Song*, *Abstract Emotions* og *Rich and Poor* ble likeledes store suksesser for Crawford. Hun ble blant annet kjent for fine fortolkninger av standardnumre som «Rainy Night in Georgia» og John Lennon-sanger som «Give Peace a Chance» og «Imagine». Også balladen «Almaz» ble en stor hit for henne.

I 1990-årene vendte hun fra det mere pop-pregede repertoar tilbake til sine jazz- og soulrøtter med albumet *Naked and True*. På 2000-tallet har hun blant annet spilt sammen med Joe Sample fra det opprinnelige The Crusaders.

## Referanser


## Eksterne lenker
* 
* 
*
Mellbye Arkitektur Interiør

**Mellbye Arkitektur Interiør AS** er fra 2013 navnet på et norsk arkitektfirma som blei etablert i 1954 av P A M Mellbye under navnet **Mellbye Arkitekter AS**. Kontoret ledes i dag av Ajas Mellbye og Camilla Aasgaard. 

Av kontorets bygg kan nevnes: 

* Tryvannstårnet i Oslo (1962)
* Emma Hjorths Hjem i Bærum (1955–75)
* Bredtvet kompetansesenter i Oslo (1968)
* Sykehusboliger i Sognsveien 11 i Oslo (1974–77)
* Typekiosk for Narvesen, i Oslo satt opp på Professor Aschehougs plass og ved Kirkeristen (1978, begge seinere revet)
* Holmlia senter i Oslo (1978)
* Ombygging av industribygg (Standard Telefon og Kabelfabrik) til hotell (2008)
* Ombygging av deler av Folketeaterbygningen i Oslo til hotell (2009)
* Rehabilitering av Ind-Eks-huset på Solli plass i Oslo (2010)
* Ombygging av foajeen i Det norske teatret (2011)
* Ombygging av deler av Østbanestasjonen i Oslo til hotell (2012)
* Hotellet The Thief på Tjuvholmen i Oslo (2013)
* Rehabilitering og ombygging av Østbanehallen i Oslo (planlagt ferdig 2014)
* Nytt interiør i en rekke kjente restauranter (Holmenkollen restaurant, Ekebergrestauranten, Bagatelle, Restaurant Eik m.fl.)

## Kilder

* Firmaets nettsted, besøkt 2. juli 2013.
* Ole Daniel Bruun: *Arkitektur i Oslo. En veiviser til byens bygningsmiljø*, Kunnskapsforlaget 1999.
Oliver Postgate

**Oliver Postgate** (født 12. april 1925 i Hendon, død 8. desember 2008 i Broadstairs) var en britisk dukketeaterskaper og barne-TV-produsent, kjent for serier som *[[Tøffe, det lille lokomotivet]]*, *[[Romlingane]]* og **'.

== Liv ==
Han var sønn av redaktøren [[Raymond Postgate]], sønnesønn av latin-professoren , dattersønn av politikeren [[George Lansbury]], og gjennom moren også søskenbarn med skuespilleren [[Angela Lansbury]]. Han gikk på privatskoler som barn, og ble i 1942 innrullert i [[Home Guard]] mens han studerte ved Kingston College of Art. Han søkte om [[Pasifisme|fritak fra militærtjeneste]], og tjenestegjorde med gårdsarbeid under krigen, etter at han først hadde sittet tre måneder i fengsel. Etter krigen var han i [[Røde kors]]tjeneste i den okkuperte sonen i Tyskland.

Gjennom 1940- og 1950-årene hadde han ulike jobber, og tok også skuespillerutdanning.

Han giftet seg i 1957 med Prudence Myers. Hun hadde tre sønner fra før, og de fikk tre barn sammen. Etter at han ble enkemann i 1982 var han samboer med Naomi Linnell.

Selvbiografien ''Seeing Things'' utkom i 2000.

== Verk ==

Postgate etablerte produksjonsselskapet Smillfilms i 1959, sammen med , etter at de to først hadde samarbeidet om ''Alexander the Mouse'' i 1957. Serien om ''Ivor the Engine'' (''Tøffe, det lille lokomotivet'') ble produsert fra 1959, og etterhvert laget de også flere serier som dels er klassikere i Storbritannia, og dels også er kjent i andre land. Serien om **', som de laget i 1973, ble i 1999 kåret til «The Best Ever BBC Children's Programme». Selskapets beste år var 1960- og 1970-tallet.

Han hadde fortellerstemmen på flere av selskapets produksjonen, og ble med det en kjent og kjære stemme i Storbritannia. Da han døde i 2008, oppsto en bølge av nostalgisk takknemlighet.

## Referanser


## Eksterne lenker
*
Arutua

**Arutua** er en atoll og en kommune i Tuamotuøyene i Fransk Polynesia. Folketellingen i 2017 viste et innbyggertall på atollen på 808 og med  i hele kommunen, som også omfatter atollene, Apataki, med 442 innbyggere, og Kaukura, med 414 innbyggere.

Rautini er den viktigste landsbyen. Den ble ødelagt av syklon i 1983, men ble gjenoppbygd.

Det er flyplass på Arutua.

## Referanser
Anaa

**Anaa** er en atoll og en kommune i Tuamotuøyene i Fransk Polynesia. Folketellingen i 2017 viste et innbyggertall på atollen på 494 og 823 i hele kommunen. Kommunene omfatter også atollene Faaite, Motutunga og Tahanea.

I 1983 ble øya rammet av syklonen Orama og den viktigste landsbyen, Tukuhora, ble ødelagt.

Det er flyplass på Anaa.

## Referanser
Narud Stokke Wiig

**Narud Stokke Wiig AS** er et norsk arkitektfirma med hovedkontor i Oslo med filialer i Svolvær og på Hamar. Arkitektkontoret ble etablert av Jørn Narud, Gudmund Stokke og Ole Wiig.

Av kontorets bygg kan nevnes: 

* Rehabilitering av Slottet i Oslo (1993–2007)
* Stor boligblokk på Rodeløkka i Oslo (Gøteborggata 1 og flere adresser) (1984)
* Nybygg for prekliniske institutter ved Universitetet i Bergen (BB-bygget) (2003)
* Enebolig i Elmholtveien 6 i Oslo, (tildelt Betongtavlen i 1991)
* Bjørnholt skole i Oslo (2007)
* Skatt Øst i Schweigaards gate i Oslo (2008)
* Hotell, konferansesenter m.v i tilknytning til Ullevaal Stadion i Oslo (2009)
* Scandic Hotel Fornebu (2012)
* Utvidelse av Arkeologisk museum i Stavanger (pågår)

## Kilder

* Firmaets nettsted, besøkt 2. juli 2013.
* Ole Daniel Bruun: *Arkitektur i Oslo. En veiviser til byens bygningsmiljø*, Kunnskapsforlaget 1999.
*
Ozonterapi

**Ozonterapi** er en alternativ behandlingsform der det benyttes ozon i behandlingen.

Ozon ble i 1856 brukt til sterilisering av operasjonsutstyr. Under første verdenskrig ble det også brukt til desinfisering av sår. I 1931 ble Otto Warburg tildelt Nobelprisen i medisin for sitt arbeid og for sin oppdagelse av luftveisenzymets beskaffenhet og virkemåte. Han hadde også i 1930 fremsatt den såkalte «Warburg-hypotesen», som postulerer at et avbrudd i forstyrrelse av  mitokondrienes funksjon kan være en hovedårsak til vekst av kreftceller. Hypotesen har dannet utgangspunkt for videre forskning. Nyere forskning viser imidlertid ingen terapeutisk effekt av såkalt ozonterapi eller lignende behandlingstyper, og USAs American Cancer Society fraråder bruk av denne behandlingsmetoden, idet den ikke har vist noen positiv virkning i kliniske undersøkelser, medfører betydelig medisinsk risiko og har forårsaket dødsfall.

I nyere tid har injisering av ozon i blodet blitt foreslått som behandling av en lang rekke sykdommer, deriblant kreft, multippel sklerose, borreliose og aids. En av de lanserte forklaringsmekanismene for at ozon skal kunne påvirke kreft er at kreftceller ikke trives i miljø med høyt oksygeninnhold, og at dette derfor vil motvirke kreft. Det finnes imidlertid ingen forskning som støtter denne hypotesen eller som kan påvise effekt på noen av disse sykdommene. I laboratorieforsøk har ozon en deaktiviserende effekt på virus, men denne effekten er ikke mulig å gjenskape i levende pasienter.

En studie tidsskriftet *Evidence-based Complementary and Alternative Medicine* utga i juni 2004 viste ingen målbar statistisk signifikant effekt på kreftceller ved ozonterapi, men fastslo at behandlingen burde underkastes fortsatte studier.

Forbrukerombudet har aksjonert mot ulovlig markedsføring av ozonterapi som behandling for alvorlige sykdommer.

## Referanser
Fertilia lufthavn

**Fertilia lufthavn** (italiensk:*Aeroporto di Alghero*) (IATA: **AHO**, ICAO: **LIEA**) er en internasjonal flyplass som ligger 8 kilometer nordvest for byen Alghero på Sardinia i Italia. Flyplassen er også kjent som Fertilia lufthavn eller Alghero-Fertilia lufthavn, oppkalt etter den nærliggende landsbyen Fertilia. Flyplassen er en av de tre viktigste flyplasser som betjener Sardinia; de andre er Olbia i nordøst, og en i nærheten av Cagliari i sør.

Flyplassen drives av **SOGEAAL** (*Societa di Gestione Aeroporto di Alghero*).

## Flyselskaper og destinasjoner

## Eksterne lenker

*
Øyvind Jenssen

**Øyvind Jenssen** (født 26. mars 1946) er en norsk lærer, historiker, forfatter og lokalpolitiker.

Jenssen har utdanning i historie og engelsk med hovedfag i norsk. Han har undervist både i grunnskolen, videregående skole og høgskole. Han ble tilknyttet Høgskolen i Nesna i 1978, og pensjonerte seg i 2014 som førstelektor ved norskseksjonen. Han var norsk sendelektor ved Universitetet i Kiel 2000&ndash;2003.

Han var ordfører i Nesna for Arbeiderpartiet fra 1988 til 1991.

Øyvind Jenssen har publisert flere  artikler, både om språk og språkutvikling og om lokal historie. Han skrev blant annet bygdebøkene i tre bind for Nesna på oppdrag av Nesna kommune. Andre bøker er Helgelandsmålet i Leirfjord, Grendeskolene på Helgeland og mannen fra Romsdal, Gestapo skal til Lines, Husbygodset på Tomma. 

## Referanser



## Eksterne lenker
* 
*
Nicolai Andresen

**Nicolai Andresen** (født 24. september 1781 i Tønder i Sønderjylland, død 18. november 1861 i Christiania) var en norsk kjøpmann og bankier. Han la grunnlaget for Andresens Bank, som etter mange sammenslåinger nå heter Nordea.

Andresen innvandra til Norge i 1801. Han blei kompanjong i kjøpmann G. F. Hagemanns firma, inntil han i 1809 sjøl blei handelsborger og etablerte egen forretning. Han utvida stadig virksomheten. I 1820 eide han et såpekokeri på Hammersborg, og i 1831 blei han medeier i en gipsornamentfabrikk på Tjuvholmen, en fabrikk som etter hvert også produserte takstein og teglstein. I samband med ei rekke større konkurser i Christiania i 1819–20 fikk Andresen muligheten til å kjøpe seg inn i skip og prøve seg som reder.

I forbindelse med kjøpmannsvirksomheten var det gunstig å drive diskontering av veksler for å finansiere handel. Dette var utgangspunktet for Andresens virke som bankier, noe som i løpet av de to neste generasjonene førte til etablering av Andresens Bank.

Andresen blei valgt til fast stortingsrepresentant i 1824, og han var vararepresentant (suppleant) i 1818,  1821, 1833, 1836 og 1839. Han satt i Christiania bystyre fra 1837 til 1843.

Han var ridder av den svenske Vasaordenen.

Andresen og kona Engel Johanne Christiane Reichborn fikk 11 barn; åtte av disse vokste opp. Alle de seks sønnene fikk framtredende posisjoner:
* Christian Wilhelm Andresen (1811–86) var advokat og høyesterettsassessor; 
* Jens Peter Andresen (1818–71) var høyesterettsadvokat og første formann i Den norske Sagførerforening fra 1861;
* Carl Ferdinand Andresen (1824–90) var direktør ved Kongsberg sølvverk;
* Nicolay August Andresen (1812–94) overtok bankiervirksomheten;
* Johan Henrik Andresen (1815–74) overtok kjøpmannvirksomheten; 
* Engelhart Andresen (1826–96) dreiv bankiervirksomheten sammen med Nicolay.

## Referanser og noter


## Kilder
* Artikkel i *[[Norsk biografisk leksikon]]*, besøkt 2. juli 2013.

## Eksterne lenker
*
Nicolay August Andresen

**Nicolay August Andresen** (født 2. august 1812 i Christiania, død 3. januar 1894 samme sted) var en norsk bankier. Han var nest eldste sønn av kjøpmann og bankier Nicolai Andresen, som hadde immigrert fra Jylland og etablert en omfattende forretningsvirksomhet i Norge. Nicolay August overtok bankiervirksomheten da faren trakk seg tilbake og bygde den – sammen med broren Engelhart – videre ut til å bli et av de større bankierfirmaer i byen, noe som i neste generasjon blei etablert som Andresens Bank.
:*Se også [[Andresen (slekt fra Schleswig-Holstein)]]*
Andresen fikk sin utdannelse på Møllers Institut i hjembyen før han dro utlands for å lære mer. Han kom tilbake i 1842, og allerede i 1845, overtok han som bankier med firmanavnet N.A. Andresen. I 1854 blei Engelhart kompanjong, og firmanavnet fikk tilføyelsen «& Co». Firmaet vokste og hadde særlig skipsfartsnæringen på Østlandet og Sørlandet som kundegruppe.

Andresen var en av innbyderne til stiftelsen av Den norske Creditbank i 1857, og han var medlem av direksjonen i bankens første år. Han var også med på å stifte (og deltok i ledelsen av) Christiania Søforsikringsselskab og Forsikringsaktieselskabet Norden. Også i Norges Banks avdeling i Christiania og i Christiania Bank & Kreditkasse hadde han verv.

I 1857 kjøpte han Kirkegata 6, reiv den gamle gården og bygde et nytt treetasjers hus med plass både til forretning og bolig. Huset hadde speilglassruter i forretningslokalene, og det hadde byens første vannklosett. Firmaet og etterfølgeren Andresens Bank holdt til her fram til fusjonen med Kreditkassen 1980. Gården er i dag bevart som en del av Norges Banks hovedkontor. Fra 1838 eide Anderesen også gården Søndre Skøyen (Skøyen hovedgård), og denne var i familiens eie heilt til 1997.

Andresens fikk bare ett barn, da kona, Nilsine Butenschøn, døde i barselseng. Sønnen Niels August Andresen (1842–1935) fikk i voksen alder bevilling til å bruke moras familienavn Butenschøn som eget slektsnavn. Niels A. A. Butenschøn gikk inn som kompanjong i bankierfirmaet 1867 og dreiv det videre etter farens og onkelens død.

## Referanser


## Kilder
* Artikkel i *Norsk biografisk leksikon*; besøkt 2. juli 2013.
Kine Ludvigsen

**Kine Therese Ludvigsen Fossheim** (født 21. juli 1982) er en norsk sanger fra Hamar.

Ludvigsen gikk på musikk-, dans- og dramalinjen ved Stange videregående skole, og er mest kjent for sangen «Sarajevo». Singelen ble laget for Lillehammer Olympic Aid for OL på Lillehammer sammen med Geirr Lystrup, da hun var ni år gammel. Hun ga deretter ut fem album.

Som 17-åring deltok hun i Melodi Grand Prix 2000 med «Wings of Love».

## Referanser


## Eksterne lenker
* 
*
Sissela Kyle

**Sissela Maria Kyle** (født 1957) er en svensk skuespiller og komiker.

Sissela Kyle er samboer med Per Naroskin. Hun er tremenning til den engelske musikeren Cat Stevens, som i dag går under navnet Yusuf Islam.

## Filmografi

* 1982 - *Zoombie* (TV-serie i tre deler av Lars Molin)
* 1983 - *Limpan*
* 1984 - *Julstrul med Staffan och Bengt* – som Ellen
* 1985 - *Lösa förbindelser* (TV-serie)
* 1988 - *Liv i luckan med julkalendern*
* 1989 – *Ängel*
* 1993 - *Rederiet* (gjesteskuespiller avsnitt 22) – som Siv
* 1998 - *Riksorganet röst* (TV-serie)
* 1999 - *Dödlig drift*
* 2000 - *Naken
* 2000 - *Livet är en schlager*
* 2000-2001 - *R.E.A. (Roligt Elakt Aktuellt)*
* 2001 - *Familjehemligheter*
* 2003 - *Kopps* – Agneta
* 2003 - *Håkan Bråkan* (julekalender) – som Håkans lærer
* 2004 - *Fröken Sverige*
* 2004 - *Bombay Dreams* – Anita
* 2005 - *Fyra veckor i juni*
* 2006 - *Min frus förste älskare*
* 2007 - *Hjälp!* (TV-serie) – Mona
* 2007 - *En riktig jul* (julekalender) – som Ettan Nilsson
* 2007 - *SissElak* (samle-DVD)
* 2008 - *Vi hade i alla fall tur med vädret – igen*
* 2009 - *Hjälp!*
* 2009 - *Kenny Begins*
* 2010 - *Välkommen åter* (TV-serie)
* 2011 - *Åsa-Nisse – wälkom to Knohult*
* 2013 – *Familjen Holstein-Gottorp* (TV-serie)
* 2013 - *EGO – Sebastians mamma''

## Utmerkelser
Sissela Kyle har blitt tildelt Guldmasken fem ganger. Hun har også blitt belønnet med Stallfåglarnas humorpris, Povel Ramels Karamelodiktstipendiet, Stockholms Stads kulturpris, Karl Gerhard-stipendiet og Alf Henrikson-priset.

## Referanser


## Eksterne lenker
* 
* 
*
Diomedesbukta

**Diomedesbukten** (russisk: бухта Диомид, og skrevet *Dimoidbukten* eller *Diomedebukten*) er en bukt i Peter den stores bukt i Japanhavet i Russland, ved byen Vladivostok. Bukten har fått navnet *Diomid*, etter den første russiske briggen som ankret opp i bukten i 1862. Langs kysten av bukten ligger det tett i tett med forfalne fiskebruk, fiskekaier og depot.
Enhet (parti)

**Enhet** er et svensk politisk parti. Partiet legger vekt på eksistensielle spørsmål og har et ønske om å skape et mer humant samfunn. Opprinnelsen er en bevegelse som ble dannet i april 1990 av Ulf Wåhlström. Partiet opererer med talspersoner i stedet for partileder. 

## Oppslutning ved valg
Partiet hadde sitt hittil beste resultat i riksdagsvalget i 2014, da det fikk 6277 stemmer.

## Politikk og visjoner
Partiet bygger på et holistisk verdenssyn og etterstreber en utvikling mot et harmonisk samfunn med en allmenn respekt for mennesker, dyr og natur med grunnleggende trygghet, fellesskap og en forståelse for tilværelsens dypere verdier og sammenheng. Partiprogrammet legger vekt på borgerlønn, en skole som fremmer kreativitet, omsorg, frihet, harmoni, sosiale relasjoner og et utviklet demokrati.

## Referanser


## Eksterne lenker
*
Asker SK (andre betydninger)

**[[Asker SK]]** er en forkortelse som brukes om fleridrettslaget Asker Skiklubb som ble stiftet i 1889.

**Asker SK** kan også referere til:
*Asker Schakklubb – stiftet 1922
*Asker Skøyteklubb – stiftet 1964
*Asker Skyteklubb – stiftet 1970
*Asker Svømmeklubb – stiftet 1971
*Asker Sportsfiskeres Kastegruppe – stiftet 1977
*Asker Squash Klubb – stiftet 1978
Blodstrupehonningeter

**Blodstrupehonningeter** (*Myzomela eichhorni*) er en fugl i slekten *[[Myzomela]]* i familien honningetere. Den er endemisk til Salomonøyene.

## Underarter
Det er beskrevet tre underarter av blodstrupehonningeter:
* *Myzomela eichhorni eichhorni* (Rothschild & Hartert, 1901)
* *Myzomela eichhorni ganongae* (Mayr, 1932)
* *Myzomela eichhorni atrata* (Hartert, 1908)

## Referanser


## Eksterne lenker
* 
* 
* 
* Birdlife Species Factsheet: ''Myzomela eichhorni''. Besøkt 3. juli 2013.
Hyde Parker

**Hyde Parker** er navnet til flere personer:

* Hyde Parker (1714–1782), britisk viseadmiral
* Hyde Parker (1739–1807), britisk viseadmiral
* Hyde Parker (1786–1854), britisk viseadmiral
Fergesambandet Molde–Sekken

**Fergesambandet Molde–Sekken** er et fergesamband mellom Molde by og øya Sekken i Molde kommune i Møre og Romsdal. Det er del av fylkesvei 6240.

Overfarten tar ca. 45 minutter og trafikkeres av kun én ferge, fra 1. januar 2020 av MF «Vågsøy» fra Fjord1 MRF. Fergen har plass til 42 biler og det er åtte daglige avganger i hver retning.

## Tidligere ferger
*MF «Edøy» ca. 1985–2005
*MF «Eiksund» 2005–2008
*MF «Linge» 2008
*MF «Sekken» 2008–2011
*MF «Ørsta» 2011–2019
*MF «Vågsøy 2020 –

## Referanser
David Moberg Karlsson

**David Moberg Karlsson** (født 1994) er en svensk fotballspiller som spiller for . 

Han har tidligere også spilt for de svenske klubbene IFK Mariestad og IFK Göteborg. Den 13. juni 2013 signerte Karlsson en fireårs kontrakt med Sunderland.

## Referanser


## Eksterne lenker
*
Henrik Gjesdal

**Henrik Solheim Gjesdal** (født 1993) er en norsk fotballtrener, sjakkspiller og tidligere fotballspillersom er spillerutvikler i s NEAS Akademiet.

## Karriere
### Tidlig karriere
Midtstopperen kom til Brann som småguttespiller fra Kringlebotn i november 2006. Gjesdal gikk gradene i klubben og har spilt for småguttelag, guttelag, juniorlag og Brann 2. Gjesdal var i to sesonger en del av juniorlaget som kom til finalen i junior-NM to år på rad i 2011 og 2012 - men det ble tap for Rosenborg i begge finalene.

### Brann
Sesongen 2013 gjennomførte Gjesdal sitt første år i Tippeligaen. Gjesdal debuterte for Branns A-lag i første runde i NM da Brann slo Hovding 14-0 på Åstveit Idrettspark. Gjesdal scoret også det første målet i den kampen. 
Tirsdag 23. april 2013 signerte Gjesdal sin første proffkontrakt med Brann, ut 2013-sesongen. Gjesdal fikk tildelt draktnummer 25. Allerede samme uke debuterte Gjesdal i Tippeligaen for Brann, da Brann slo Odd 2-0. I løpet av våren fikk Gjesdal fast plass i startoppstillingen.

Gjesdal debuterte på U21-landslaget med seier hjemme mot Finland på Hønefoss 5. juni 2013. Gjesdal spilte også da Polen ble slått i Fredrikstad, 10. juni. Gjesdal skrev under en ny kontrakt med Brann i oktober 2013, midtstopperen forlenget med to nye år ut 2015-sesongen. Supportergruppen Bataljonen kåret Gjesdal til årets unge spiller i 2013 etter at bergenseren hadde spilt 21 obligatoriske kamper i sin første sesong som Brann-spiller. «Nå skal Bataljonen hedre årets unge spiller. Det blir stadig flere sterke kandidater til denne tittelen. Årets vinner har stått frem og vist hva som bor i ham hver gang han har fått muligheten. Vi gleder oss til fortsettelsen».

#### Nest-Sotra (lån)
Gjesdal var utleid til 1.-divisjonsklubben Nest-Sotra fra Brann våren 2014. Nest-Sotra lå på en overraskende 7.-plass frem til VM pausen. I løpet av tiden i Nest-Sotra spilte Gjesdal fjorten kamper i 1. divisjon samt to i cupen. På 16 kamper stod Gjesdal med 3 scoringer, ett mot sin senere arbeidsgiver i Tromsø.

### Tromsø
Gjesdal skrev 15. juli 2014 under en kontrakt med Tromsø ut 2016.
Gjesdal fikk tildelt draktnummer 4. Han debuterte 27. juli 2014 for i 4-0 seieren over Strømmen.
Gjesdal og Tromsø ble etter en sesong i 1.divisjon klar for Tippeligaen 26. oktober 2014, etter å ha slått Fredrikstad 1-0 på Alfheim i den nest siste serierunden. I løpet av sin første høst i Tromsø spilte Gjesdal 13 kamper.

I sesongen 2015 var Tromsø igjen tilbake i Tippeligaen.
Utover høsten ble det klart sesongen ble en kamp om ny kontrakt i Tippeligaen.
Gjesdal spilte fra start i siste serierunde mot Haugesund en kamp Tromsø vant 1-0.
Etter en sluttspurt endte Tromsø på 13 plass, som gir Tromsø spill i Tippeligaen også i 2016. 
I sin første hele sesong for Tromsø spilte Gjesdal 8 obligatoriske kamper.

I sesongen 2016 scoret bergenseren sitt første mål i Tippeligaen, målet kom i 3-0 seieren mot Stabæk på Nadderud i 12.serierunde. I løpet av sin andre hele sesong på Alfheim spilte Gjesdal 13 kamper. I Tippeligaen endte Tromsø på 13.-plass som betyr ny sesong på det øverste nivået.

## Referanser


## Eksterne lenker
*
Paulinho

**Paulinho** kan sikte til:
* Paulo César dos Santos (1952-2020), brasiliansk sanger
* José Paulo Bezerra Maciel Júnior (1988- ), brasiliansk fotballspiller
Anleggsseksjonen, Bergen

**Anleggsseksjonen, Bergen** var en kommunal enhet opprettet i 1972, og hadde ansvar for prosjektering, anlegg, drift og vedlikehold av den nye storkommunens vei-, vann- og kloakkanlegg. Anleggsseksjonen skiftet navn i 1988, til «Avdeling for vei, vann og avløp» (VVA).

## Historikk
Anleggsseksjonen ble etablert da kommunene Arna, Bergen, Fana, Laksevåg og Åsane ble slått sammen i 1972. Seksjonen fikk . Dette innebar at veivesenet og vann- og kloakkvesenet i tidligere Bergen by opphørte. Det samme gjaldt for ingeniørkontorene i de øvrige kommunene.

Oddvin Fonn, som hadde vært leder av vann- og kloakkvesenet i Bergen siden 1964, ble Anleggsseksjonens første direktør. Under ham sorterte fem fagavdelinger med ulike ansvarsområder. Prosjektavdelingen sto for planleggingen. Anleggsavdelingen skulle gjennomføre prosjektene. Driftsavdelingen hadde ansvar for vedlikeholdet av anleggene. I tillegg hadde seksjonen verksted og en økonomiavdeling. Teknisk direktør forholdt seg også til Teknisk utvalg som var det folkevalgte organet med ansvar for Anleggsseksjonens drift.

Denne administrative organiseringen holdt seg uforandret inntil omorganiseringen av Bergen kommune i 1984. Anleggsseksjonen ble nå en linjeavdeling underlagt Kommunalavdeling teknisk utbygging. Teknisk utvalg ble avviklet til fordel for Hovedutvalg for teknisk utbygging, som i tillegg til ansvaret for planlegging og gjennomføring av kommunaltekniske anlegg, også fungerte som bygningsråd.

Internt fortsatte administrasjonen av Anleggsseksjonen omtrent som før, men uten egen økonomiavdeling. Seksjonen beholdt også navnet inntil 1988. Da ble Kommunalavdeling for teknisk utbygging omorganisert, og Anleggsseksjonen skiftet navn til Avdeling for vei, vann og avløp (VVA).

## Historiske arkiver
Det hiostoriske arkivet etter Anleggsseksjonen er oppbevart ved Bergen Byarkiv. Arkivet etter Anleggsseksjonen forteller om store utbyggingsprosjekter i Bergen kommunes nye bydeler i perioden fra 1972 til 1987. Etaten var blant annet ansvarlig for planlegging og utbygging av tekniske anlegg for boligområdene på Sandsli og Bønes. Et annet større prosjekt var utbygging av Loddefjord nord og Olsvik. I tillegg gjennomførte man massiv boligbygging i Åsane, blant annet på Flaktveit, Rolland og deler av Ulsetåsen.

Den store byggeaktiviteten i områdene rundt Bergen sentrum førte til et behov for utbedring av sentral infrastruktur. Arkivet inneholder på grunn av dette mye materiale som omfatter innfartsårene til sentrum, vannforsyningen i Åsane og fra Gullfjellet. I tillegg kom spørsmålet om rensing av kloakk utover 1970-tallet, noe som innebar prosjektering av nye renseanlegg. Utover dette finnes blant annet opplysninger om erstatningskrav, overtakelser av private veier og VA-anlegg og periodevis vedlikehold.

## Referanser


## Litteratur
* Byrkjeland, Martin og Hammerborg, Morten 2005: Byens skjulte årer - Vann og avløp i Bergen gjennom 150 år.

## Eksterne lenker
* Anleggsseksjonen - oppslagsverket oVe, artikkel av  Bjarne Medby, Bergen Byarkiv. 
* Bergen Byarkiv
* Vann- og avløpsetaten
Fanastøl skole

**Fanastøl skole**, med adresse Fanastølen 18 i Fana, var en barne- og ungdomsskole for elever med psykiatriske lidelser. Skolen startet opp i 1964 i regi av Bergen Røde Kors Barnehjelp. Den ble overtatt av Hordaland fylkeskommune i 1992, og hadde da plass til 10 elever. 8 av elevene bodde på Fanastøl behandlingshjem. Det ble undervist i 1.- 9. klasse. Skolen ble lagt ned 1. juli 2000.

## Eksterne lenker
* 
* 
*  Fanastøl skole - oppslagsverket oVe, artikkel av Birgit Stølen, Bergen Byarkiv.
Bologna Guglielmo Marconi lufthavn

**Bologna Guglielmo Marconi lufthavn** (italiensk: *Aeroporto di Bologna-Guglielmo Marconi*) (IATA: **BLQ**, ICAO: **LIPE**) er en internasjonal flyplass som betjener byen Bologna i Italia. Flyplassen ligger ca. 6&nbsp;km nordvest for sentrum i Emilia-Romagna-regionen i Italia, ca 200&nbsp;km sørøst for Milano.

Flyplassen er oppkalt etter Bolognas innfødte Guglielmo Marconi, en italiensk elektroingeniør og nobelprisvinner.

I 2011 var 5.885.884 passajerer innom flyplassen, det gjorde at flyplassen ble den syvende travleste flyplassen i Italia

## Flyselskap og destinasjoner

## Eksterne lenker
* 
* Bologna Airport Information
Kelatterapi

**Kelatterapi**, også kalt **chelatterapi**, er en behandlingsmetode innen etablert medisin som har som formål å fjerne tungmetaller fra kroppen ved hjelp av kelatering.

Innen alternativmedisin blir pasienter ofte feilaktig diagnostisert med tungmetallforgiftninger for at de skal gjennomgå varianter av denne typen terapi som ikke er godkjent av medisinsk fagpersonale.

Prinsippet bak kelatterapi er å tilføre kroppen et stoff som binder seg til metallmolekylene i kroppen og frakter disse ut av kroppen. Det finnes ikke noe universelt stoff som kan behandle alle former for metallforgiftning, da metallene reagerer ulikt. Et stoff som brukes til avgiftning av et metall kan samtidig øke den potensielle forgiftningseffekten av et annet metall.

Kelatterapi gis både intravenøst og som tabletter, kapsler eller væske som svelges. Siden behandlingsmetoden har potensielt farlige bivirkninger er god diagnostikk avgjørende før behandling iverksettes. Spesielt intravenøs behandling med kelatorer gir ofte kraftige, tildels livstruende  bivirkninger. I 2005 døde den fem år gamle autistiske gutten Abubakar Tariq Nadama etter å ha blitt behandlet med kelatterapi.

## Anvendte preparater

Blant de mest anvendte preparatene innen kelatterapi finnes:
* EDTA (etylendiamintetraeddiksyre) 
* DMTA (dimerkaptoravsyre) 
* DMPS (dimerkaptopropansulfonat) 
* ALA (alfa liponsyre) 
* Dimercaprol 

## Alternativ behandling

Selv om det aldri har blitt påvist medisinsk effekt av kelatterapi utover å fjerne tungmetaller fra kroppen, anvendes behandlingsmetoden mot en rekke sykdommer og tilstander som en form for alternativ behandling.

Det mest utbredte alternative bruksområde er forsøk på å fjerne kvikksølv som angivelig skal være tilført kroppen ved vaksinasjon. Denne anvendelsen akselererte etter at Andrew Wakefield publiserte en forfalsket studie hvor han hevdet å kunne påvise sammenheng mellom MMR-vaksine og autisme.

## Referanser
Fanastøl behandlingshjem

**Fanastøl behandlingshjem**, med adresse Fanastølen 18 i Fana, var et behandlingshjem for barn og unge med psykiatriske lidelser. Hjemmet ble åpnet av Bergen Røde Kors Barnehjelp i 1964, og ble i 1992 overtatt av Hordaland fylkeskommune. Behandlingshjemmet hadde på denne tiden 8 plasser. Beboerne gikk på skole ved Fanastøl skole. Fanastøl behandlingshjem ble lagt ned 1. juli 2000. 
  
## Eksterne lenker
* Fanastøl behandlingshjem - oppslagsverket oVe, artikkel av Birgit Stølen, Bergen Byarkiv.
* Bergen byleksikon på nett, se Fanastøl behandlingshjem
* Hordaland fylkeskommune
Østerrike rundt 2013

**Østerrike rundt 2013** (tysk: *2013 Internationale Österreich Rundfahrt*) var den 65. utgaven av Østerrike rundt, et sykkelritt som blir arrangert årlig. Starten gikk fra Innsbruck 30. juni, rittet endte i Wien 7. juli. Det 1115,2 km lange sykkelrittet er en del av europatouren i landeveissykling 2013, og er klassifisert som et 2.HC ritt.

## Lag
18 lag ble invitert til å delta i rittet: ni UCI ProTeam, fire UCI profesjonelle kontinentallag og fem UCI kontinentallag.

## Etapper
### Etappe 1
**30. juni 2013 – [[Innsbruck]] til [[Kühtai Saddle|Kühtai]], 134,9 km**

### Etappe 2
**1. juli 2013 – [[Innsbruck]] til [[Kitzbüheler Horn]], 157,4 km**

### Etappe 3
**2. juli 2013 – [[Heiligenblut am Großglockner|Heiligenblut]] til [[Matrei in Osttirol|Matrei]], 119,7 km**

### Etappe 4
**3. juli 2013 – [[Matrei in Osttirol|Matrei]] til [[Sankt Johann im Pongau|Sankt Johann]], 146,0 km**

### Etappe 5
**4. juli 2013 – [[Sankt Johann im Pongau|Sankt Johann]] til [[Sonntagberg]], 228,3 km**

### Etappe 6
**5. juli 2013 – [[Maria Taferl]] til [[Poysdorf]], 182,0 km**

### Etappe 7
**6. juli 2013 – [[Podersdorf am See]] til [[Podersdorf am See]], 24,1 km (tempo)**

### Etappe 8
**7. juli 2013 – [[Podersdorf am See]] til [[Wien]], 122,8 km**

## Sammenlagt

## Referanser


## Kilder
*  

## Eksterne lenker
*
Bærum skolehjem

**Bærum skolehjem** er et av flere navn på institusjonen. Alternative navn er Det søndenfjeldske mildere skolehjem for forsømte piger, Bærum offentlige skole og Bjerketun. 

## Historikk
Det søndenfjeldske mildere skolehjem for forsømte piger ble opprettet i 1900. Skolehjemmet var frem til april 1902 lokalisert til gården Vegger i Tomter (Østfold), hvoretter det ble flyttet midlertidig til Valstadbråten i Skedsmo. Våren 1904 overtok skolehjemmet bygningene etter tidligere Asker seminar i Sandvika, Bærum. En særavdeling for vanskeligstilte barn åpnet i 1919, og en egen barneavdeling i 1929. Elevene var således fordelt på tre hjem/avdelinger. I 1953 var dette barneavdelingene Bjerkely, hovedavdelingen Bjerketun og særavdelingen Granum.

Skolehjemmets offisielle navn ble etter flyttingen til Bærum endret til Bærum skolehjem. Fra årene like etter okkupasjonen og frem til 1. januar 1954 bar skolen navnet Bærum offentlige skole. I forbindelse med at skolen 1. juli 1953 var underlagt Sosialdepartementet som verneskole for barn og unge med tilpasningsvansker, skiftet den navn til Bjerketun offentlige skole.

Tidligere sorterte skolen under Kirke- og undervisningsdepartementet (direktoratet for skolehjem/ spesialskoler). Fra 1953 hadde Bjerketun felles styre med en annen verneskole: Foldin offentlige verneskole. 

Bjerketun offentlige skole ble nedlagt i 1962, men gjenåpnet i 1964 (på grunnlag av lov om psykisk helsevern av 28. april 1961), under navnet Bjerketun skole, et åpent og frivillig behandlingshjem. Skolen ble fylkeskommunal i 1978.
 
Statsarkivet i Oslo oppbevarer arkivmateriale etter skolen fra perioden 1900-1962. Siden Barnevernet i Bergen sendte barn til denne institusjonen kan det opplysninger om plassering av barn også finnes  i arkivene etter barnevernsnemnder og sosialkontorer i Bergen Byarkiv.
 
## Litteratur
* Barneverninstitusjoner benyttet av Oslo kommune 1954 - 1993. Rapport fra Granskingsutvalget, avgitt 01.12.2005 
* Omsorg og overgrep. Gransking av barnehjem, skolehjem, og fosterhjem benyttet av Trondheim kommune fra 1930- til 1980-årene. Rapport fra Granskningsutvalget, avgitt 08.05.2007
 
## Eksterne lenker
* Bærum skolehjem - oppslagsverket oVe, artikkel av  Grete Fjeldtvedt, Bergen Byarkiv.
Air Italy (2005)

**Air Italy** var et flyselskap med hovedkontor i Gallarate i Italia. Selskapet opererte rutetrafikk til Brasil og Kenya for turoperatører i Europa og uavhengige kortdistansereiser. Flyene gikk hovedsakelig fra flyplassene i Napoli, Torino, Verona eller Milano Malpensa.

## Historie
Flyselskapet ble etablert i 2005 (eid av BV Asset Management (40%), Giuseppe Gentile (40%) og Pathfinder Corporation (20%)) og kom i drift 29. mai samme år med et fly fra Torino til Budapest. I slutten av 2006 kjøpte et uavhengig investeringsselskap en 40% andel i Air Italy. En bevilgning på 280 millioner euro ble brukt til å bestille tre brukte Boeing 767-fly i 2007 og 2008 for tjenester til fritidsdestinasjoner i Afrika, Det indiske hav og Karibia.

I 2007 etablerte Air Italy Euro Mediterranean Airlines, et datterselskap med base i Egypt, som i utgangspunktet opererte en Boeing 757-200 som senere ble erstattet av en Boeing 737-800. Samme år ble Air Italy Polska etablert som det andre datterselskapet med base i Polen. I 2011 ble Air Italy Polska omdøpt til Air Polen. I september 2009 skulle Euro Mediterranean Airlines bli omdøpt til Air Italy Egypt, men mot slutten av året hadde selskapet forsvunnet på grunn av økonomiske vanskeligheter. 

### Fusjon med Meridiana Airlines
Den 18. juli 2011 annonserte Meridiana en fusjon med Air Italy, og fra januar 2013 gikk Air Italy fullstendig over til å operere under Meridiana-navnet. I 2018 ble så Meridiana omdøpt til Air Italy.

## Eksterne lenker
*
Bruce Geller

**Bruce Bernard Geller** (født 13. oktober 1930 i New York City i New York, død 21. mai 1978 i Santa Barbara County i California) var en amerikansk tekstforfatter, manusforfatter, regissør og TV-produsent. Han er mest kjent fra å komme med iden til TV-serien .

## Referanser


## Eksterne lenker
*
EM i boccia 2005

**Europamesterskapet i boccia 2005** var det fjerde i rekken, og ble arrangert i perioden 15. - 23. juni 2005 i Guimarães i Portugal. Arrangør var BISFed - Boccia Boccia International Sports Federation, og mesterskapet ble arrangert i Multiusos de Guimarães.

135 deltakere fra 23 land deltok.  

## Resultater, individuelt
### BC1

Elisabeth Wilhelmsen deltok også for Norge, og kom på 24.-plass av de 32 som deltok. 



### BC2

Roar Femtegjeld og Alf Reidar Olsen deltok for Norge, og kom på henholdsvis 11. og 26.-plass av de 34 som deltok. 


### BC3



### BC4



## Resultater, lagkonkurranser
### Lag BC1/2






### Par BC3






### Par BC4






## Referanser


## Eksterne lenker
* Euro Boccia 2013 - European Chamionships Povoa de Varzim 2005